《腰疼山浮图下作》
宋代·贺铸

兹山非峻极，名不载图谱。
投策一攀跻，未觉病腰膂。
苍松带寒一，交阴层窣堵。
俨然黄面师，粉绘色已古。
我贪五斗米，磬折向儿乳。
复著鞍马劳，疲筋剧笞楚。
此身异金石，能涉几寒暑。
诛茅结圆庐，宴坐此其所。
清心一焚诵，庶拔未来苦。
望尘彼何人，碌碌安足数。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。